
Készült:
Kislőd Német Nemzetiségi Önkormányzat Képviselő-testületének 2014. február 25-én 14.00 órakor megtartott rendkívüli, nyilvános üléséről.

Jelen voltak: 

Vidáné Varga Krisztina
elnök

Adonyi Józsefné
elnökhelyettes
Gubai-Szabó Eszter
képviselő
Távolmaradt képviselők:

Draskovics Istvánné
képviselő

Meghívottak:

Somogyi Anna
polgármester

Dobosi Gergely
jegyző

A meghívottak közül megjelent és a napirend tárgyalásánál jelen volt:

Dobosi Gergely
jegyző

Vidáné Varga Krisztina elnök köszöntötte a rendkívüli, nyilvános képviselő-testületi ülésen megjelenteket. A jelenléti ív alapján megállapította, hogy a képviselők közül 3 fő megjelent, 1 fő távolmaradt, így a testület határozatképes.

A rendkívüli, nyilvános ülést megnyitotta.

Az elnök javasolta, hogy a jegyzőkönyv hitelesítésére a testület Adonyi Józsefné elnökhelyettest jelölje ki. A képviselő-testület az elnök javaslatával egyetértett és 3 szavazattal, 0 ellenszavazattal, 0 tartózkodás mellett Adonyi Józsefné elnökhelyettest jelölte ki a testületi ülésről készített jegyzőkönyv hitelesítésére.

Az elnök javasolta, hogy a képviselő-testület a meghívóban szereplő napirendi javaslatot fogadja el.
A képviselő-testület az elnök javaslatával egyetértett és 3 szavazattal, 0 ellenszavazattal, 0 tartózkodás mellett a napirendet az alábbiak szerint elfogadta:

Napirend:

1.) Előterjesztés a szekszárdi Deutsche Bühne színház Momo című előadásának meglátogatásáról.

Előadó: Vidáné Varga Krisztina elnök

2.) Előterjesztés a szekszárdi Deutsche Bühne színház egy előadásának Kislődön történő bemutatásának megszervezéséről.


Előadó: Vidáné Varga Krisztina elnök

3.) Előterjesztés a kislődi iskolások Ugodi Drámafesztiválon való részvételének támogatásáról.


Előadó: Vidáné Varga Krisztina elnök

4.) Előterjesztés sváb táncház szervezéséről.


Előadó: Vidáné Varga Krisztina elnök

5.) Előterjesztés a kislődi Bakony-völgye Óvodában megrendezésre kerülő nemzetiségi hét támogatásáról.


Előadó: Vidáné Varga Krisztina elnök

6.) Szóbeli előterjesztés a Kislődi Német Nemzetiségi Kultúráért Egyesület támogatásáról.

Előadó: Vidáné Varga Krisztina elnök

7.) Szóbeli előterjesztés a Bakony-völgye Óvoda Kislődi Német Nemzetiségi Tagintézménye támogatásáról.

Előadó: Vidáné Varga Krisztina elnök

NAPIREND TÁRGYALÁSA

1.) Napirend: Előterjesztés a szekszárdi Deutsche Bühne színház Momo című előadásának meglátogatásáról.
Előadó: Vidáné Varga Krisztina elnök
(Írásbeli anyag a jegyzőkönyv mellékletét képezi)
Elnök az előterjesztésben foglaltak szerint tájékoztatta a Képviselő-testületet a színházlátogatásról.

Kérdés, hozzászólás nem hangzott el, így elnök javasolta, hogy a Képviselő-testület az előterjesztésben szereplő határozati javaslatot fogadja el.

A Képviselő-testület az elnök javaslatával egyetértett, és 3 szavazattal, 0 ellenszavazattal, 0 tartózkodás mellett a következő határozatot hozta:

Kislőd Német Nemzetiségi Önkormányzat Képviselő-testületének 5/2014. (II. 25.) számú határozata:

Kislőd Német Nemzetiségi Önkormányzat Képviselő-testülete a Kislődi Német Nemzetiségi Általános Iskola diákjai számára színházlátogatást és kirándulást szervez 2014. március 28-án. Ennek keretében összesen 46 fő a szekszárdi Deutsche Bühne színház Momo című német nyelvű előadását, majd az Abaligeti Cseppkőbarlangot, végül Pécs városát tekinti meg.

A Képviselő-testület a színházbelépők, egyéb belépők árát és a buszköltséget legfeljebb 300.000 forint összegben 2014. évi költségvetése terhére megfizeti.
A Képviselő-testület utasítja az elnököt a szükséges intézkedések megtételére.

Felelős: Vidáné Varga Krisztina

Határidő: 2014. március 28.
2.) Napirend: Előterjesztés a szekszárdi Deutsche Bühne színház egy előadásának Kislődön történő bemutatásának megszervezéséről.
Előadó: Vidáné Varga Krisztina elnök
(Írásbeli anyag a jegyzőkönyv mellékletét képezi)
Elnök az előterjesztésben foglaltak szerint tájékoztatta a Képviselő-testületet a színházi előadás helyen történő megszervezéséről.

Kérdés, hozzászólás nem hangzott el, így elnök javasolta, hogy a Képviselő-testület az előterjesztésben szereplő határozati javaslatot fogadja el.

A Képviselő-testület az elnök javaslatával egyetértett, és 3 szavazattal, 0 ellenszavazattal, 0 tartózkodás mellett a következő határozatot hozta:

Kislőd Német Nemzetiségi Önkormányzat Képviselő-testületének 6/2014. (II. 25.) számú határozata:

Kislőd Német Nemzetiségi Önkormányzat Képviselő-testülete a kislődi gyerekek német nyelvtanulásának elősegítése érdekében 2014. március 3-án a szekszárdi Deutsche Bühne színház prezentációjában két német nyelvű színházi előadást szervez a kislődi Művelődési Házban kislődi iskolásoknak és óvodásoknak.

A Képviselő-testület a színházi előadásokat legfeljebb 50.000 forint összegben 2014. évi költségvetése terhére megfizeti.
A Képviselő-testület utasítja az elnököt a szükséges intézkedések megtételére.

Felelős: Vidáné Varga Krisztina

Határidő: 2014. március 3.

3.) Napirend: Előterjesztés a kislődi iskolások Ugodi Drámafesztiválon való részvételének támogatásáról.
Előadó: Vidáné Varga Krisztina elnök
(Írásbeli anyag a jegyzőkönyv mellékletét képezi)
Elnök az előterjesztésben foglaltak szerint tájékoztatta a Képviselő-testületet a Drámafesztiválon való részvétel részleteiről. Elmondta, hogy még mindig nem tudni, hogy a szervezők kapnak-e pénzt az útiköltségek finanszírozására, ezért szükséges, hogy azt a Képviselő-testület finanszírozza. Amennyiben a szervezők pályázatát támogatják, az útiköltségre kifizetett pénzt a szervezők visszautalják majd az Önkormányzat számlájára.
Kérdés, hozzászólás nem hangzott el, így elnök javasolta, hogy a Képviselő-testület az előterjesztésben szereplő határozati javaslatot fogadja el.

A Képviselő-testület az elnök javaslatával egyetértett, és 3 szavazattal, 0 ellenszavazattal, 0 tartózkodás mellett a következő határozatot hozta:

Kislőd Német Nemzetiségi Önkormányzat Képviselő-testületének 7/2014. (II. 25.) számú határozata:

Kislőd Német Nemzetiségi Önkormányzat Képviselő-testülete támogatja a kislődi általános iskolások részvételét az ugodi Országos Német Drámafesztiválon 2014. április 15-én, ahol a Das Tapfere Schneiderlein című darabot adják elő.

A Képviselő-testület az előadásra kerülő színdarab jelmezei és díszletei elkészítésének költségeit 2014. évi költségvetése terhére 30.000 forint összegben finanszírozza.

A Képviselő-testület a fellépők és kísérőtanárok (összesen 10 fő) utazásának költségeit 45.000 forint összegben megfizeti.

A Képviselő-testület utasítja az elnököt a szükséges intézkedések megtételére.

Felelős: Vidáné Varga Krisztina

Határidő: 2014. április 15.

4.) Napirend: Előterjesztés sváb táncház szervezéséről.
Előadó: Vidáné Varga Krisztina elnök
(Írásbeli anyag a jegyzőkönyv mellékletét képezi)
Elnök az előterjesztésben foglaltak szerint tájékoztatta a Képviselő-testületet a táncház megszervezéséről. Elmondta, hogy a hosszú távú cél, hogy egy állandó táncoktatást lehessen szervezni a Klebelsberg Intézményfenntartó Központ támogatásával az iskolában, mert akkor a sváb táncok tanítása intézményes keretek között történhetne, így ez a hagyomány nem veszne el.

Kérdés, hozzászólás nem hangzott el, így elnök javasolta, hogy a Képviselő-testület az előterjesztésben szereplő határozati javaslatot fogadja el.

A Képviselő-testület az elnök javaslatával egyetértett, és 3 szavazattal, 0 ellenszavazattal, 0 tartózkodás mellett a következő határozatot hozta:

Kislőd Német Nemzetiségi Önkormányzat Képviselő-testületének 8/2014. (II. 25.) számú határozata:

Kislőd Német Nemzetiségi Önkormányzat Képviselő-testülete a Bakony-völgye Óvoda rendezésében 2014. március 1. hetében megvalósuló Nemzetiségi Héten sváb táncházat szervez, amelyen képzett táncosok a sváb hagyományos táncokat mutatják be és tanítják meg a jelenlévőknek.

A Képviselő-testület a fenti program keretében a kislődi Nyugdíjasklub közreműködésével farsangi fánksütést szervez az óvodás gyerekeknek.

A Képviselő-testület a fenti programok 50.000 forintos költségét 2014. évi költségvetése terhére finanszírozza.

A Képviselő-testület utasítja az elnököt a szükséges intézkedések megtételére.

Felelős: Vidáné Varga Krisztina

Határidő: azonnal

5.) Napirend: Előterjesztés a kislődi Bakony-völgye Óvodában megrendezésre kerülő nemzetiségi hét támogatásáról.
Előadó: Vidáné Varga Krisztina elnök
(Írásbeli anyag a jegyzőkönyv mellékletét képezi)
Elnök az előterjesztésben foglaltak szerint tájékoztatta a Képviselő-testületet az óvoda által szervezett nemzetiségi hétről.

Kérdés, hozzászólás nem hangzott el, így elnök javasolta, hogy a Képviselő-testület az előterjesztésben szereplő határozati javaslatot fogadja el.

A Képviselő-testület az elnök javaslatával egyetértett, és 3 szavazattal, 0 ellenszavazattal, 0 tartózkodás mellett a következő határozatot hozta:

Kislőd Német Nemzetiségi Önkormányzat Képviselő-testületének 9/2014. (II. 25.) számú határozata:

Kislőd Német Nemzetiségi Önkormányzat Képviselő-testülete a Bakony-völgye Óvoda rendezésében 2014. március 1. hetében megvalósuló Nemzetiségi Hét megszervezését 2014. évi költségvetése terhére 30.000 forinttal támogatja.

A Képviselő-testület utasítja az elnököt a szükséges intézkedések megtételére.

Felelős: Vidáné Varga Krisztina

Határidő: azonnal
6.) Napirend: Szóbeli előterjesztés a Kislődi Német Nemzetiségi Kultúráért Egyesület támogatásáról.
Előadó: Vidáné Varga Krisztina elnök

Elnök tájékoztatta a Képviselő-testületet, hogy a kislődi Német Nemzetiségi Dalkört a Kislődi Német Nemzetiségi Kultúráért Egyesület tartja fenn és támogatja. Az Egyesület vezetése azért fordult a Képviselő-testülethez, mert a Dalkör új német népdalokat szeretne betanulni és előadni, amelyhez szükséges a kották megvásárlása és a fellépések megszervezése, ehhez pedig nem áll rendelkezésre számukra a megfelelő pénzforrás. Kérték a Képviselő-testületet, hogy lehetőség szerint támogassa az Egyesületet, ezen keresztül pedig a Dalkört. Elnök elmondta, hogy a kották a jogdíjak miatt meglehetősen sokba kerülnek, illetve a Dalkör célja, hogy a környező településeken a megtanult műveket előadhassa, amely mindenképpen támogatandó, hisz ezzel közelebb viszik az emberekhez a sváb népdalokat, ugyanakkor öregbítik a falu hírnevét is. Javasolta, hogy a Képviselő-testület nyújtson 70.000 forint összegű támogatást az Egyesületen keresztül a Dalkörnek.
A Képviselő-testület az elnök javaslatával egyetértett, és 3 szavazattal, 0 ellenszavazattal, 0 tartózkodás mellett a következő határozatot hozta:

Kislőd Német Nemzetiségi Önkormányzat Képviselő-testületének 10/2014. (II. 25.) számú határozata:
Kislőd Német Nemzetiségi Önkormányzat Képviselő-testülete sváb népdalkották megvásárlásához, a kislődi Német Nemzetiségi Dalkör fellépéseinek szervezéséhez 2011. évi költségvetése terhére 50.000 forint összegű támogatást nyújt a Kislődi Német Nemzetiségi Kultúráért Egyesületen, mint fenntartón keresztül a kislődi Német Nemzetiségi Dalkör részére. A támogatás célja, hogy a Dalkör a sváb népdalokat a kislődi és környező falvakbéli emberekkel megismertesse, megszerettesse, illetve Kislőd jó hírét öregbítse.

A Képviselő-testület a támogatási összeget a Kislődi Német Nemzetiségi Kultúráért Egyesület részére átutalja, és felkéri az Egyesület vezetését, hogy azt a fenti célok megvalósítására használja fel.
A képviselő-testület utasítja az elnököt a szükséges intézkedések megtételére.
Felelős: Vidáné Varga Krisztina elnök
Határidő: azonnal
7.) Napirend: Szóbeli előterjesztés a Bakony-völgye Óvoda támogatásáról.
Előadó: Vidáné Varga Krisztina elnök

Elnök tájékoztatta a Képviselő-testületet, hogy a Bakony-völgye Óvoda német készségfejlesztő játékokat kíván vásárolni, amihez az Önkormányzat anyagi támogatását kérte. Elnök javasolta, hogy a Képviselő-testület a fenti cél érdekében nyújtson 70.000 forint összegű támogatást a tagintézménynek.

A képviselő-testület az elnök javaslatával egyetértett, és 3 szavazattal, 0 ellenszavazattal, 0 tartózkodás mellett a következő határozatot hozta:

Kislőd Német Nemzetiségi Önkormányzat Képviselő-testületének 11/2014. (II. 25.) számú határozata:

Kislőd Német Nemzetiségi Önkormányzat Képviselő-testülete a Bakony-völgye Óvoda részére német készségfejlesztő játékok vásárlásához 70.000 forint összegű támogatást biztosít.

A Képviselő-testület utasítja az elnököt a szükséges intézkedések megtételére.

Felelős: Vidáné Varga Krisztina elnök
Határidő: azonnal

Egyéb kérdés, hozzászólás nem hangzott el, így elnök az ülést 14.40 órakor berekesztette.

K.m.f.


Vidáné Varga Krisztina
Adonyi Józsefné

elnök
elnökhelyettes



(jegyzőkönyv hitelesítő)

